Rettens dom af 15. september 2021 — Ghaoud mod Rådet

(Sag T-700/19) (1)

(Fælles udenrigs- og sikkerhedspolitik - restriktive foranstaltninger på baggrund af situationen i Libyen - indefrysning af midler - liste over personer, enheder og organer, der er omfattet af indefrysningen af midler og økonomiske ressourcer - restriktioner for indrejse i og transit gennem Den Europæiske Unions område - liste over personer, der er omfattet af restriktioner for indrejse i og transit gennem Unionens område - opretholdelse af sagsøgerens navn på listerne - begrundelsespligt - urigtigt skøn - sagsøgerens død)

(2021/C 452/21)

Processprog: engelsk

Parter

Sagsøger: Tareg Ghaoud, som arving til Abdel Majid Al-Gaoud (Dubai, De Forenede Arabiske Emirater) (ved barrister S. Bafadhel)

Sagsøgt: Rådet for Den Europæiske Union (ved P. Mahnič og V. Piessevaux, som befuldmægtigede)

Sagens genstand

Søgsmål anlagt på grundlag af artikel 263 TEUF med påstand om annullation af dels Rådets gennemførelsesafgørelse (FUSP) 2019/1299 af 31. juli 2019 om gennemførelse af afgørelse (FUSP) 2015/1333 om restriktive foranstaltninger på baggrund af situationen i Libyen (EUT 2019, L 204, s. 44) og Rådets gennemførelsesafgørelse (FUSP) 2020/1137 af 30. juli 2020 om gennemførelse af afgørelse (FUSP) 2015/1333 om restriktive foranstaltninger på baggrund af situationen i Libyen (EUT 2020, L 247, s. 40), for så vidt som disse retsakter opretholder Abdel Majid Al-Gaouds navn på listerne i bilag II og IV til Rådets afgørelse (FUSP) 2015/1333 om restriktive foranstaltninger på baggrund af situationen i Libyen og om ophævelse af afgørelse 2011/137/FUSP (EUT 2015, L 206, s. 34), dels Rådets gennemførelsesforordning (EU) 2019/1292 af 31. juli 2019 om gennemførelse af artikel 21, stk. 2, i forordning (EU) 2016/44 om restriktive foranstaltninger på baggrund af situationen i Libyen (EUT 2019, L 204, s. 1), og Rådets gennemførelsesforordning (EU) 2020/1130 af 30. juli 2020 om gennemførelse af artikel 21, stk. 2, i forordning (EU) 2016/44 om restriktive foranstaltninger på baggrund af situationen i Libyen (EUT 2020, L 247, s. 14), for så vidt som disse retsakter opretholder Abdel Majid Al-Gaouds på listen i bilag III til Rådets forordning (EU) 2016/44 af 18. januar 2016 om restriktive foranstaltninger på baggrund af situationen i Libyen og om ophævelse af forordning (EU) nr. 204/2011 (EUT 2016, L 12, s. 1).

Konklusion

1) Rådets gennemførelsesafgørelse (FUSP) 2019/1299 af 31. juli 2019 om gennemførelse af afgørelse (FUSP) 2015/1333 om restriktive foranstaltninger på baggrund af situationen i Libyen og Rådets gennemførelsesafgørelse (FUSP) 2020/1137 af 30. juli 2020 om gennemførelse af afgørelse (FUSP) 2015/1333 om restriktive foranstaltninger på baggrund af situationen i Libyen annulleres, for så vidt som disse retsakter opretholder Abdel Majid Al-Gaouds navn på listerne i bilag II og IV til Rådets afgørelse (FUSP) 2015/1333 om restriktive foranstaltninger på baggrund af situationen i Libyen og om ophævelse af afgørelse 2011/137/FUSP.

2) Rådets gennemførelsesforordning (EU) 2019/1292 af 31. juli 2019 om gennemførelse af artikel 21, stk. 2, i forordning (EU) 2016/44 om restriktive foranstaltninger på baggrund af situationen i Libyen og Rådets gennemførelsesforordning (EU) 2020/1130 af 30. juli 2020 om gennemførelse af artikel 21, stk. 2, i forordning (EU) 2016/44 om restriktive foranstaltninger på baggrund af situationen i Libyen annulleres, for så vidt som disse retsakter opretholder Abdel Majid Al-Gaouds på listen i bilag III til Rådets forordning (EU) 2016/44 af 18. januar 2016 om restriktive foranstaltninger på baggrund af situationen i Libyen og om ophævelse af forordning (EU) nr. 204/2011.

3) Rådet for Den Europæiske Union bærer sine egne omkostninger og betaler derudover de omkostninger, som Tareg Ghaoud har afholdt som arving til Abdel Majid Al-Gaoud.

(1) EUT C 406 af 2.12.2019.